ভুল চিকিৎসায় কেউ মারা যেতে পারে, তাকে খুন বলা যায় না। কিন্তু চিকিৎসা খুন শাসকদের পুরনো অস্ত্র — চিকিৎসা বিলম্বিত করে দেয়া, ভুল ওষুধ প্রয়োগ, অল্প অল্প মাত্রায় বিষ প্রয়োগ বা কোনো নির্দিষ্ট ওষুধ হত্যার পরিকল্পনায় নিয়ম মাফিক নির্দিষ্ট মাত্রায় সেবন করাতে করাতে মৃত্যু নিশ্চিত করা। কথা হল, পাবলো নেরুদা কি কোনো ভাবে চিকিৎসা খুনের শিকার হয়েছিলন? নাকি ভুল চিকিৎসায় মারা গিয়েছিলেন? নাকি ক্যান্সারে আক্রান্ত হয়ে মারা গিয়েছিলেন? এযুগে ফরেনসিকের বিরাট অগ্রগতি আমাদের জানাতে পারবে, চিলির মহত্তম কবি কিভাবে মারা গিয়েছিলেন? আমরা সত্যিই জানতে চাই মৃত্যু কী রূপে এসেছিল কবির জীবনে।